यंगून : म्यांमार नया मीडिया कानून लागू करने की तैयारी में है। यह कानून करीब 50 साल पुरानी कड़ी पाबंदियों को हटा सकता है। म्यांमा की नई सरकार स्वतंत्र प्रेस की अनुमति देने की ओर बढ़ रही है जिससे लोकतंत्र समर्थक आंग सान सू च्यी के बारे में खबरें देना निषेध नहीं होगा। इसी सिलसिले में जेल में बंद पत्रकारों को भी रिहा किया गया है। सूचना मंत्रालय के महानिदेशक ये हतुत ने कहा कि संसद में सभी इस बात पर सहमत हैं कि सेंसरशिप बोर्ड रद्द होना चाहिए। (एजेंसी)